als_Latn dik_Latn sag_Latn
Presidenti i Republikës ende në detyrë, Bujar Nishani ka reaguar pas sulmit terrorist të ndodhur mbrëmjen e djeshme në Arenën e Mançesterit në Britaninë e Madhe ku deri më tani numërohen 22 viktima dhe mbi 59 të plagosur.
Presidenti Nishani i shpreh ngushëllimet më të sinqerta familjarëve e të dashurve të viktimave dhe autoriteteve britanike, ndërsa të lënduarve u uron shërim sa më të shpejtë.
Në solidaritet të plotë me qytetarët dhe autoritetet britanike, Presidenti Nishani i dënon me forcë këto akte mizore dhe nxitësit e tyre, duke theksuar se terrorizmi nuk do të arrijë t’i mposhtë e gjunjëzojë vendet e shoqëritë e lira.
Ngjarja
Rreth 22 persona kanë humbur jetën dhe më shumë se 50 të tjerë janë plagosur pas një sulmi terrorist në Manchester Arena. Shpërthimi ndodhi në orën 22:35 me orën lokale të së hënës pas koncertit të këngëtares amerikane Ariana Grande.
Kryeministrja Theresa May shprehu ngushëllimet për të gjithë të lënduarit për atë që po trajtohet si sulm terrorist nga policia. Shërbimet Emergjente thanë se rreth 59 persona janë dërguar në spitale me plagë pas shpërthimit.
(e.f/BalkanWeb)
als_Latn als_Latn als_Latn als_Latn als_Latn als_Latn als_Latn